Όσο και αν θα θέλαμε να σου προτείνουμε τη χρήση μιας δωρεάν υπηρεσίας VPN για Windows, δυστυχώς, κάτι τέτοιο δεν υπάρχει. Και θα σου εξηγήσουμε τον λόγο. Βλέπεις, οποιοσδήποτε πάροχος VPN χρειάζεται κάποιο κεφάλαιο προκειμένου να πληρώσει το ενοίκιο, να συντηρήσει τους διακομιστές του, να διατηρήσει το πελατολόγιό του, να πληρώσει τους μισθούς των υπαλλήλων του και να καλύψει άλλα έξοδα. Από πού πιστεύεις ότι παίρνει όλα αυτά τα χρήματα ένα δωρεάν VPN; Θα σου πούμε εμείς: το κάνουν από την πώληση των δεδομένων σου. Έτσι, το εκάστοτε δωρεάν VPN δεν εργάζεται για την προστασία των δεδομένων και την απόκρυψη των δραστηριοτήτων σου στο διαδίκτυο, αλλά αντιθέτως προσπαθεί να βγάλει κέρδος από αυτά. Επιπλέον, μην περιμένεις να λάβεις κάποιο από τα οφέλη ασφαλείας που θα λάμβανες από ένα VPN - όπως το split tunneling ή τη δυνατότητα ξεκλειδώματος δημοφιλών streaming υπηρεσιών. Τέλος, δεν χρειάζεται να αναφερθούμε στις ελλιπείς παροχές ενός δωρεάν VPN από πλευράς ταχυτήτων ή επιπέδου ασφάλειας στο διαδίκτυο. Μπορείς να επιβεβαιώσεις τα παραπάνω μόνος σου, κάνοντας απλά ορισμένες δοκιμές ταχύτητας και τεστ διαρροής DNS ή WebRTC. Αν πραγματικά ενδιαφέρεσαι για την online προστασία του απορρήτου και την ασφάλειά σου, δεν χωράει κανένας λόγος συζήτησης ή σύγκρισης μεταξύ ενός δωρεάν και ενός επί πληρωμή VPN.